ตลาดหุ้นเอเชียเปิดบวก นักลงทุนจับตาตัวเลขจ้างงานนอกภาคเกษตรสหรัฐฯ
ตลาดหุ้นเอเชียเปิดบวก นักลงทุนจับตาตัวเลขจ้างงานนอกภาคเกษตรสหรัฐฯ
ตลาดหุ้นเอเชียเปิดบวก นักลงทุนจับตาตัวเลขจ้างงานนอกภาคเกษตรสหรัฐฯ
6 ธ.ค. 2562

ผู้สื่อข่าวรายงานว่า ตลาดหุ้นเอเชียเปิดบวกเล็กน้อยในวันนี้ ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐฯ ในคืนนี้ รวมทั้งความคืบหน้าในการเจรจาการค้าระหว่างสหรัฐและจีน
โดยดัชนี SSE Composite ตลาดหุ้นจีนเปิดวันนี้ที่ 2,902.28 จุด เพิ่มขึ้น 2.81 จุด, +0.10%
ดัชนี HSI ตลาดหุ้นฮ่องกงเปิดวันนี้ที่ 26,345.20 จุด เพิ่มขึ้น 128.16 จุด, +0.49%
ดัชนี FTSE STI ตลาดหุ้นสิงคโปร์เปิดวันนี้ที่ 3,179.98 จุด เพิ่มขึ้น 5.79 จุด, +0.18%
ดัชนี TAIEX ตลาดหุ้นไต้หวันเปิดวันนี้ที่ 11,639.80 จุด เพิ่มขึ้น 45.15 จุด, +0.39%
ดัชนี FBMKLCI ตลาดหุ้นมาเลเซียเปิดวันนี้ที่ 1,561.58 จุด ลดลง 2.00 จุด, -0.13%
ส่วนดัชนี KOSPI ตลาดหุ้นเกาหลีใต้เปิดวันนี้ที่ 2,072.44 จุด เพิ่มขึ้น 11.70 จุด, +0.57%
ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,347.67 จุด เพิ่มขึ้น 47.58 จุด, +0.20%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,796.44 จุด เพิ่มขึ้น 5.53 จุด, +0.07%
ด้านนักลงทุนกำลังประเมินความเป็นไปได้ว่าสหรัฐจะยกเลิกการขึ้นภาษีสินค้านำเข้าเพิ่มเติมจากจีนที่จะมีผลบังคับใช้ในวันที่ 15 ธ.ค.นี้หรือไม่ หลังจากที่โฆษกกระทรวงพาณิชย์จีนออกมาย้ำว่า จีนต้องการให้สหรัฐยกเลิกการขึ้นภาษี โดยเป็นส่วนหนึ่งของการทำข้อตกลงการค้า
ขณะที่ นายเกา เฟิง โฆษกกระทรวงพาณิชย์ของจีน กล่าวเมื่อวานนี้ว่า จีนเชื่อว่าหากทั้งสองฝ่ายจะบรรลุข้อตกลงเฟสแรกก็ควรมีการปรับลดภาษีลงมาอย่างสอดคล้องกัน พร้อมกับกล่าวว่า คณะเจรจาของสองฝ่ายกำลังติดต่อสื่อสารกันอย่างใกล้ชิด แต่ไม่ได้ให้รายละเอียดใดเพิ่มเติม
ด้านนักลงทุนจับตาตัวเลขจ้างงานนอกภาคเกษตรประจำเดือนพ.ย.ของสหรัฐ โดยกระทรวงแรงงานสหรัฐมีกำหนดเปิดเผยข้อมูลดังกล่าวในวันนี้ เวลา 20.30 น.ตามเวลาไทย ขณะที่นักวิเคราะห์ส่วนหนึ่งคาดการณ์ว่า ตัวเลขจ้างงานนอกภาคเกษตรเดือนพ.ย.จะเพิ่มขึ้น 180,000 ตำแหน่ง